ตอบ เข็มขัดหนังแท้ ก็มีวิธีการดูกับการเลือกซื้อที่ไม่แตกต่างจากกระเป๋าหนังสักเท่าไหร่ โดยมากแล้วเราจะดูที่ราคาก่อนได้เลย หากมีราคาที่ถูกจนเกินไป ก็เสี่ยงที่จะได้หนังเทียม ตรงนี้หากเราไม่มีความชำนาญมากเพียงพอ ก็จะทำให้แยกได้ยากว่าเป็นหนังชนิดใด ดังนั้นเราสามารถเลือกซื้อได้ด้วยวิธีง่าย ๆ โดยการเลือกซื้อกับร้านที่มีความน่าเชื่อถือ ซึ่งจะเป็นการการันตีได้ในระดับหนึ่งว่า เราจะได้เข็มขัดหนังแท้แน่นอน แต่หากคนไหนที่คุ้นเคยกับหนังแท้อยู่แล้วลองบิด ๆ หนังดูก็จะพอทราบได้ว่าเป็นหนังแท้หรือไม่ เพราะหนังแท้จะคืนตัวได้ยาก รอยยับจะเด่นชัดเลย หรือจะมองที่ตำหนิของเส้นหนังก็ได้ หนังแท้มักจะมีตำหนินิด ๆ หน่อย ๆ ซึ่งเป็นธรรมชาติของหนังนั่นเอง